navinnseab/khmer-wikipedia-article huggingface dataset:
វិទ្យាស្ថានជាតិពហុបច្ចេកទេសកម្ពុជា: លក្ខណៈ​ពិសេស

លក្ខណៈ​ពិសេស
 វិទ្យាស្ថាន​គឺ​ជា​គ្រឹះ​ស្ថាន​សិក្សា​របស់​រដ្ឋ ប្រកប​ដោយ​ឧត្តមភាព​ឈាន​មុខ​គេ នៅ​ក្នុង​ព្រះ​រាជា​ណា​ចក្រ​កម្ពុជា​ ក្នុង​ការ​ផ្ទេរ​បច្ចេក​វិទ្យា​ដ៏​សម្បូរ​បែប​និង​ទំនើប​ទាន​សម័យ​ដល់​ ប្រជា​ពល​រដ្ឋ​កម្ពុជា​ ដើម្បី​ឱ្យ​ក្លាយ​ទៅ​ជា​បញ្ញា​វន្ត​លើ​វិស័យ​វិទ្យាសាស្រ្ត​បច្ចេក​ទេស​ និង​សេវា​កម្ម ។
 វិទ្យាស្ថាន​បាន​បំពាក់​នូវ​ឧបករណ៍​សម្ភារៈ​ទំនើប​ៗ​ទាន់​សម័យ​យ៉ាង​សម្បូរ​បែប​សម្រាប់​គ្រប់​មុខ​ជំនាញ ។
 វិទ្យាស្ថាន​ជា​កន្លែង​សហប្រតិបត្តិ​ការ​ឧស្សាហកម្ម​ជា​មួយ​និង​សហគ្រាស​អន្តរជាតិ ដូច​ជា​នៅ​ប្រទេស​កូរ៉េ​ខាង​ត្បូង​ និង​បណ្តា​ប្រទេស​នានា ។ បច្ចុប្បន្ន​វិទ្យាស្ថាន​មាន​កិច្ច​សហប្រតិបត្តិ​ការ​ជា​មួយ​នឹង​សាកល​វិទ្យាល័យ​ជុង​ ជូ នៃ​ប្រទេស​កូរ៉េ​ខាង​ត្បូង ។
 និស្សិត​ដែល​បញ្ចប់​ការ​សិក្សាជា​មួយ​នឹង​ពិន្ទុ​ខ្ពស់​បំផុត​នឹង​អាច​បន្ត​ការ​សិក្សា​នៅ​ប្រទេស​កូរ៉េ​ខាង​ត្បូង ។
 វិទ្យាស្ថាន​បាន​ផ្តល់​ជូន​នូវ​ការ​សិក្សា​ភាសា​អង់គ្លេស ភាសាកូរ៉េ​ និង​កុំព្យូរទ័រ​ ។
 និស្សិត​ពូកែ​ត្រូវ​បាន​លើក​ទឹក​ចិត្ត​តាម​រូប​ភាព​ផ្សេងៗ ។
 មន្រ្តី​ និង​សាស្រ្តា​ចារ្យ​ភាគ​ច្រើន​បាន​ទទួល​ការ​បណ្តុះ​បណ្តាល​នៅ​បរទេស ។
 មាន​សាស្រ្តា​ចារ្យ​អន្តរជាតិ​ចូល​រួម​ក្នុង​ការ​បង្រៀន ។
 មាន​អន្តេ​វា​សិកដ្ឋាន​ប្រកប​ដោយ​ផា​សុខ​ភាព​សម្រាប់​និស្សិត​ស្នាក់​នៅ ។
 អ្នក​ដែល​ទទួល​បាន​សញ្ញា​ប័ត្រ​ពី​វិទ្យាស្ថាន​ នឹង​មាន​អាទិភាព​ខ្ពស់​ក្នុង​ការ​ស្វែង​រក​ការ​ងារ​ល្អៗ​នៅ​ក្នុង​និង​ក្រៅ​ប្រទេស ដោយ​ទទួល​ប្រាក់​កម្រៃ​ខ្ពស់ ។
វិទ្យាស្ថានជាតិពហុបច្ចេកទេសកម្ពុជា: មុខ​វិទ្យា​សិក្សា

មុខ​វិទ្យា​សិក្សា
175615 165423923510453 165422076843971 364999 1640828 o.jpg
វិទ្យាស្ថានជាតិពហុបច្ចេកទេសកម្ពុជា: ទំនាក់​ទំនង

ទំនាក់​ទំនង
 អាសយដ្ឋាន​៖ ភូមិ​ស្រែ​រាជ្ជៈ សង្កាត់​សម្រោង​ក្រោម ខណ្ឌ​ដង្កោ​ រាជ​ធានី​ភ្នំពេញ (ក្បែរ​វត្ត​ពូន​ភ្នំ)

 ទូរស័ព្ទ៖ (០២៣) ៣៥ ៣៥ ៦២ / (០១២) ៦៦ ០៧ ២៨ / (០១២) ៣៨ ១២ ៤៦

 ទូរសារ៖ (០២៣) ៣៥ ៣៥ ៦១

 វែបសាយៈ /www.npic.edu.kh

 អ៊ីម៉ែលៈ  info@npic.edu.kh

ប្លង់​ទីតាំង​របស់​វិទ្យាស្ថាន

Map for NPIC.png
វិទ្យាស្ថានជាតិពហុបច្ចេកទេសកម្ពុជា: ឯក​សារ​យោង

ឯក​សារ​យោង
វែបសាយៈ /www.npic.edu.kh

ចំណាត់ថ្នាក់ក្រុម:គ្រឹះស្ថានឧត្តមសិក្សានៅកម្ពុជា
វិទ្យាស្ថានជាតិពាណិជ្ជសាស្រ្ត

វិទ្យាស្ថានជាតិពាណិជ្ជសាស្រ្ដ (National Institute Of Business) ត្រូវបានស្គាល់ច្បាស់ថាជាសាលារដ្ឋដែលមានអាយុកាលចំណាស់ នៅក្នុងប្រទេសកម្ពុជា។ វិទ្យាស្ថាន​(NIB) ត្រូវបានបង្កើតឡើងតាំងពីឆ្នាំ ១៩៧៩ និងបន្ដបណ្ដុះបណ្ដាលនូវមុខវិទ្យាជាច្រើនរហូតមកដល់សព្វថ្ងៃនេះ។ វិទ្យាស្ថានជាតិពាណិជ្ជសាស្រ្ដឈរលើទិសស្លោកៈ សមត្ថភាព ការងារ ប្រាក់ចំណូល។
វិទ្យាស្ថានជាតិពាណិជ្ជសាស្រ្ត: ប្រវត្តិវិទ្យាស្ថាន

ប្រវត្តិវិទ្យាស្ថាន

វិទ្យាស្ថានជាតិពាណិជ្ជសាស្រ្តត្រូវបានបង្កើតឡើងនៅឆ្នាំ ១៩៧៩ បន្ទាប់ពីប្រទេសជាតិបានរំដោះចេញពីគំនរផេះនៃ របបប្រល័យពូជសាសន៍ ប៉ុល ពត។ កាលណោះទីតាំង វិទ្យាស្ថាននេះស្ថិតនៅប្លុកវិទ្យាល័យដេកាតរបស់បារាំងក្នុង ពេលដំណើរការធ្វើសកម្មភាពដំបូងវិទ្យាស្ថានមានឈ្មោះថា ”សាលាបច្ចេកទេសពាណិជ្ជកម្មមជ្ឈឹម” មានឋានៈស្មើរ នឹងនាយកដ្ឋាន ស្ថិតក្រោមការគ្រប់គ្រងផ្ទាល់របស់ក្រសួងពាណិជ្ជកម្ម។ ពេលនោះសាលាបាន បណ្តុះបណ្តាល កម្មាភិបាល បុគ្គលិកក្នុងវិស័យពាណិជ្ជកម្ម និងកម្មាភិបាល បុគ្គលិកនៅតាមស្ថាប័នអង្គភាពផ្សេងទៀតដែលមានការ ពាក់ពន្ឋ័ដល់វិស័យចរាចរ និងការបែងចែកទំនិញ។

លុះមកដល់ឆ្នាំ ១៩៨៥ ក្រុមប្រឹក្សារដ្ឋមន្រ្តីបានចេញសេចក្តីសម្រេចប្តូរឈ្មោះពីសាលាបច្ចេកទេសពាណិជ្ជកម្មមជ្ឈឹម មកជា សាលាមធ្យមសិក្សាឯកទេសពាណិជ្ជកម្ម មានឋានៈស្មើមន្ទីរពាណិជ្ជកម្មខេត្ត ក្រុង ហើយការបណ្តុះបណ្តាល ថ្នាក់មធ្យមឯកទេសពាណិជ្ជកម្មលើមុខសញ្ញាមន្រ្តីរាជការនិងសិស្សសាលាចំណេះទូទៅ ដែលមានកម្រិតវប្បធម៌ចាប់ពី សញ្ញាបត្រមធ្យមសិក្សាកម្រឹត ១ ឡើង ហើយការសិក្សាមានរយៈពេល ៣ឆ្នាំ ក្នុងនោះត្រូវបំពេញបន្ថែមនូវចំណេះ ដឹងមូលដ្ឋានមួយឆ្នាំនិងសិក្សាមុខជំនាញចំនួន ២ឆ្នាំ។ មុខជំនាញត្រូវបានបណ្តុះបណ្តាលមាន អាជីវកម្មពាណិជ្ជកម្ម គណនេយ្យផែនការស្ថិតិ ពាណិជ្ជកម្មក្រៅប្រទេស សម្ភារបរិក្ខារ។

ក្នុងឆ្នាំ១៩៩៤ សាលាមធ្យមសិក្សាឯកទេសពាណិជ្ជកម្ម ត្រូវបានផ្ទេរពីការគ្រប់គ្រងរបស់ក្រសួងពាណិជ្ជកម្ម មកស្ថិត នៅក្រោមការគ្រប់គ្រងផ្ទាល់របស់ក្រសួងអប់រំ យុវជន និងកីឡាវិញ។ ផ្អែកលើលក្ខណៈសម្បត្តិរបស់សាលានិងស្រប តាមគោលនយោបាយសកលភាវូបនីយកម្ម ក្នុងឆ្នាំ២០០១ ត្រូវបានរាជរដ្ឋាភិបាលតម្លើងឋានៈ និងប្រែក្លាយទៅជា គ្រឹះស្ថាន ឧត្តមសិក្សាតាមអនុក្រឹត្យលេខ ១០៨ អនក្រ.បក ចុះថ្ងៃទី២៤ ខែតុលា ឆ្នាំ២០០១ ដោយមាន ឈ្មោះថា វិទ្យាស្ថានជាតិពាណិជ្ជសាស្រ្ត “NATIONAL INSTITUTE OF BUSINESS“។
ក្នុងឆ្នាំ២០០៤ វិទ្យាស្ថានជាតិពាណិជ្ជសាស្រ្ត ត្រូវបានផ្ទេរមកស្ថិតក្រោមការគ្រប់គ្រងរបស់ក្រសួងការងារ និងបណ្តុះ បណ្តាលវិជ្ជាជីវៈវិញតាមអនុក្រឹត្យលេខ ៣៧ អនក្រ.បក ចុះថ្ងៃទី១៦ ខែសីហា ឆ្នាំ២០០៤។

វិទ្យាស្ថានជាតិពាណិជ្ជសាស្រ្តត្រូវបានទទួលស្គាល់ពី គណៈកម្មាធិការទទួលគុណភាពអប់រំនៃកម្ពុជានិងអង្គការស្តង់ដា អន្តរជាតិ(ISO 9001:2008)ហើយសព្វថ្ងៃវិទ្យាស្ថានជាតិពាណិជ្ជសាស្រ្ត បានបំពេញតួនាទី និងភារកិច្ចរបស់ខ្លួន យ៉ាងសកម្មក្នុងការអប់រំ និងបណ្តុះបណ្តាលលើជំនាញ គណនេយ្យនិងហិរញ្ញវត្ថុ ធនាគារនិងហិរញ្ញវត្ថុ គ្រប់គ្រងអាជីវកម្ម លក់និងទីផ្សារ ទំនាក់ទំនងអន្តរជាតិ គ្រប់គ្រងពាណិជ្ជកម្មអន្តរជាតិ ព័ត៌មានវិទ្យា ភាសាអង់គ្លេស។ល។ ទាំងថ្នាក់សញ្ញាបត្របច្ចេកទេសនិងវិជ្ជាជីវៈ ថ្នាក់បរិញ្ញាបត្ររង ថ្នាក់បរិញ្ញាបត្រ និងថ្នាក់បរិញ្ញាបត្រជាន់ខ្ពស់។ ជាលទ្ធផលវិទ្យាស្ថានបានបណ្តុះបណ្តាលធនធានមនុស្សប្រកបដោយគុណភាព និងមាន សមត្ថភាពឆ្លើយតបបានតាមតម្រូវការទីផ្សារការងារទាំងក្នុង និងក្រៅប្រទេស។
វិទ្យាស្ថានជាតិពាណិជ្ជសាស្រ្ត: កម្មវិធីបណ្ដុះបណ្ដាល

កម្មវិធីបណ្ដុះបណ្ដាល

ជំនាញវគ្គខ្លី៖
 ថ្នាក់កំុព្យូទ័រគ្រប់កំរិត
 រៀនពី Computer Repair (៤០$)
រៀនតម្លើងកុំព្យូទ័រ
ផ្លាស់ប្ដូរគ្រៀងដែលខូច
ចេះតម្លើង និងលុបកម្មវិធី
តម្លើងកម្មវិធីច្រើនម៉ាស៊ុនប្រើប្រាស់
 រៀន Word,Excel,PowerPoint (៣០$)
ធ្វើលិខិតរដ្ឋបាល សៀវភៅ
គ្រប់គ្រងបុគ្គលិក ប្រាក់ខែ
គ្រប់គ្រងការលក់ ការគណនាផ្សេងៗ
ធ្វើបទបង្ហាញ ការផ្សាយពាណិជ្ជក
 សិក្សាកម្មវិធី Quick Book (៤០$)
គ្រប់គ្រងការលក់ ការទិញ
ធ្វើរបាយការណ៍ហិរញ្ញវត្ថុ
ការទូទាត់លុយ និងរបាយការណ៍  ចំណូល ចំណាយប្រចាំខែផ្សេងទៀត
 សិក្សាពី Advance Excel (២៥$)
គ្រប់គ្រងការលក់ចេញ ទិញចូល
ការបើកប្រាក់ខែបុគ្គលិក
គ្រប់គ្រងស្ដុក
ការគណនាផ្សេងៗ
 សិក្សាកម្មវិធី Analysis Spss (៤០$)
វិភាគទិន្ន័យទីផ្សា ទំនិញ អង្គភាព
វិភាគការគ្រប់គ្រង ស្ដុកទំនិញ
វិភាគទិន្ន័យសេដ្ឋកិច្ច
រៀនធ្វើ Analysis លើអាជីវកម្ម
 រៀនកម្មវិធី Microsoft Access (៥០$)
រៀនធ្វើ និងស្រង់របាយការណ៍
រៀនបង្កើតកម្មវិធី សំរាប់គ្រប់គ្រង​ ក្រុមហ៊ុន អង្គការ សាលារៀន ភោជនីដ្ឋាន​ ផ្ទះសំណាក់
 រៀនឌីសាញជាមួយ Photoshop (៣០$)
គ្រឹសំខាន់ការប្រើប្រាស់ Tool
របៀបប្រើប្រាស់ពណ៍
ឌីសាញរូបផ្សាយពាណិជ្ជកម្ម
ធ្វើ Animation
 រៀនបង្កើតវេបសាយ (៤០$)
រៀន HTML,CSS,JAVASCRIPT
Photoshop Template
Apply Style Code
Full Of Website Project
 PHP and Mysql (៥០$)
មួលដ្ឋានគ្រឹ
កូចស្ដាយ និងឌីសាញ
Mysql Database and PHP
Apply Code and Design
ថ្នាក់ភាសាអង់គ្លេសគ្រប់កំរិត

ថ្នាក់បរិញ្ញាប័ត្ររង៖
គ្រប់គ្រងអាជីវកម្ម
 គណនេយ្យ និងហិរញ្ញវត្ថុ
 ធនាគារ និងហិរញ្ញវត្ថុ
 លក់ និងម៉ាឃិតធីង
 ព​ត៌​មាន​វិទ្យា

ថ្នាក់បរិញ្ញាប័ត្រ៖
គ្រប់គ្រងអាជីវកម្ម
 គណនេយ្យ និងហិរញ្ញវត្ថុ
 ធនាគារ និងហិរញ្ញវត្ថុ
 លក់ និងម៉ាឃិតធីង
 ព​ត៌​មាន​វិទ្យា
 ភាសាអង់គ្លេស
 ទំនាក់ទំនងអន្តរជាតិ
 គ្រប់គ្រងពាណិជ្ជកម្មអន្តរជាតិ

ថ្នាក់អនុបណ្ឌិត៖
គ្រប់គ្រងអាជីវកម្ម
ជំនាញហរិញ្ញវត្ថុ
វិទ្យាស្ថានជាតិអប់រំ

វិទ្យាស្ថានជាតិអប់រំ (National Institute Of Education) ឬហៅកាត់ថា NIE គឺជាគ្រឹះស្ថានឧត្តមសិក្សាដែលបណ្តុះបណ្តាលគ្រូបង្រៀននៅក្នុងព្រះរាជាណាចក្រកម្ពុជា។ គ្រឹះស្ថានឧត្តមសិក្សាអាចជាគោលដៅដ៏ចម្បងមួយសម្រាប់និស្សិតដែលបានបញ្ចប់ការសិក្សាថ្នាក់បរិញ្ញាបត្រ ពិសេសគឺសម្រាប់អ្នកដែលមានបំណងចង់ក្លាយជាគ្រូបង្រៀន។
វិទ្យាស្ថានជាតិអប់រំ: ប្រវត្តិសង្ខេប

ប្រវត្តិសង្ខេប
នៅ​ឆ្នាំ​ ១៩១៤​អា​ណា​ព្យា​បាល​បារាំង​ បាន​សាង​សង់​សាលា​បឋម​សិក្សា​មួយ​ដែល​មាន​ឈ្មោះ​ថា "​ សាលាបឋមសិក្សា មន្ត្រីបារាំង ម្នាក់ឈ្មោះ ហ្វ្រង់ស័រ បូឌាន់ (Francois Baudoin) ។ សាលា​នេះ​មាន​ការ​វិវត្តន៍​មិន​ឈប់​ឈរ​ព្រម​ទាំង​ត្រូវ​បាន​ប្តូរ​ឈ្មោះ ជាបន្តបន្ទាប់នៅក្នុងប្រវត្តិសាស្រ្តរបស់ខ្លួន។នៅឆ្នាំ ១៩៤៣ សាលានេះបានប្រែឈ្មោះជាសាលាគរុកោសល្យបន្ទាប់មកនៅឆ្នាំ ១៩៥៧ ក៏បានប្រែក្លាយទៅជា " វិទ្យាស្ថានជាតិគរុកោសល្យ " ។ ហើយនៅឆ្នាំ ១៩៦៥ ក៏បានប្រែឈ្មោះមកជា " មហាវិទ្យាល័យគរុកោសល្យ " ។ មុនឆ្នាំ ១៩៧៥ ភារកិច្ចចម្បងរបស់គ្រឹះស្ថាននេះ គឺការបណ្ដុះបណ្ដាលបុគ្គលិកសិក្សា​។ នៅពេលដែលសាលានេះមានឈ្មោះជា "សាលាគរុកោសល្យ " នៅឆ្នាំ ១៩៤៣ គឺការបណ្ដុះ​បណ្ដាលសម្រាប់គ្រូបឋមសិក្សានៅទូទាំងប្រទេស ។ ពីឆ្នា ១៩៥៨​ ដល់ឆ្នាំ ១៩៦៥ វិទ្យាស្ថាន ជាតិគរុកោសល្យមានបេសកកម្មថ្មីគឺបណ្ដុះបណ្ដាលគ្រូមធ្យមសិក្សាបឋមភូមិគ្រប់មុខវិជ្ជា​នៅទូទាំងប្រទេស​ ។ ពីឆ្នាំ ១៩៦៥ ដល់ឆ្នាំ ១៩៧៥ មហាវិទ្យាល័យគរុកោសល្យ មានបេសក​កម្មរបស់ខ្លួនដដែល តែបានបន្ថែមថ្មីមួយទៀតគឺបណ្ដុះបណ្ដាលអធិការបឋមសិក្សា។ គួរ​រំលឹក​ផង​ដែរ​ថា​កាល​ពី​ពេល​នោះ​ការ​បណ្ដុះ​បណ្ដាល​អធិការ​មធ្យម​សិក្សា​បឋម​ភូមិ​មិន​ទាន់​មា​នៅឡើយ​ទេ​ហើយ​ការ​បណ្ដុះ​បណ្ដាល​សាស្រ្តា​ចារ្យ​មធ្យម​សិក្សាទុ​តិយ​ភូមិ​ធ្វើ​នៅ​សា​លា​គរុ​វិជ្ជា​ជាន់​ខ្ពស់​ដែល​មាន​ទីតាំង​កន្លែង​នេះ​បច្ចុប្បន្ន​បាន​ក្លាយ​ជា​វិទ្យា​ស្ថាន​ភាសា​បរទេស​នៃ​សាកល​វិទ្យា​ល័យ​ភូមិន្ទ​ភ្នំពេញ។ វិទ្យា​ស្ថាន​ជាតិ​អប់រំ​បាន​បណ្ដុះ​បណ្ដាល​គ្រូ​មធ្យម​សិក្សា​បឋម​ភូមិ​គ្រប់​មុខ​វិជ្ជា​បាន​ចំនួន​២៩៩២នាក់​ និង​អធិការ​បឋម​សិក្សា​បាន​ចំនួន ៦៦ នាក់ ។ នៅក្នុងឆ្នាំ ១៩៧៤ ដល់ ឆ្នាំ ១៩៧៥ មានគ្រូមមធ្យមសិក្សាបឋមភូមិចំនួន ១៤១ នាក់ និងអធិការបឋមសិក្សាចំនួន ១៤នាក់ កំពុងបណ្ដុះបណ្ដាល តែជាអកុសល ពួកគេទាំងនោះ មិនបានប្រឡងបញ្ចប់ការ​សិក្សាណោះទេ ក៏ព្រោះតែពួកខ្មែរក្រហមបានចូលមកកាន់កាប់អំណាច ។ពីឆ្នាំ ១៩៧៥ រហូតដល់ ឆ្នាំ ១៩៧៨ គ្រឹះស្ថាននេះក៏ដូចជាគ្រឹះស្ថានដទៃទៀតក្នុងទូទាំងប្រទេស គឺត្រូវបានបិទទ្វារទាំងស្រុង ។ ក្រោយឆ្នាំ១៩៧៩គ្រឹះស្ថាននេះបានបើកទ្វារឡើងវិញហើយមានឈ្មោះថា"សាលានយោបាយក្រសួងអប់រំ " បន្ទាប់មកក៏ បានប្រែក្លាយជាសាលាគរុកោសល្យ និង វិក្រឹតការ​មជ្ឍឹមនៅឆ្នាំ១៩៨០រួចនៅឆ្នាំ ១៩៨៦ ក៏មានឈ្នោះថា សាលាគ្រប់គ្រងកម្មាភិបាលជាន់ខ្ពស់  ។

នៅឆ្នាំ ១៩៩៣ បានប្ដូរឈ្មោះម្ដងទៀត ទៅជា " មហាវិទ្យាល័យគរុកោសល្យ " ដែលជាឈ្មោះដើមរបស់ខ្លួនវិញ ហើយមកដល់ឆ្នាំ ២០០៤ នេះ ដើម្បីឆ្លើយតបទៅនឹងការវិវត្តិន៍ របស់សង្គមជាតិ និងការអភិវឌ្ឍន៍របស់វិស័យអប់រំ គួបផ្សំនឹងសំណូមពរ និង តម្រូវ ការដ៏ចាំបាច់របស់ប្រទេសជាតិ ក្នុងដំណាក់កាលសកលភាវូបនីយកម្ម និង ក្នុងដំណាក់កាល នៃការរីកចម្រើន របសវិទ្យាសាស្រ្តបច្ចេកវិទ្យាមហាវិទ្យាល័យគរុកោសល្យត្រូវបានរាជរដ្ឋាភិបាលដែលមានសម្ដេចអគ្គមហាសេនាបតីតេជោ ហ៊ុន សែន ដែលជាប្រមុខបានសម្រេច​ប្រែក្លាយឲ្យទៅ " ជាវិទ្យាស្ថានជាតិអប់រំ " តាម អនុក្រឹត្យលេខៈ ០៤ អនក្រ.បក ចុះថ្ងៃទី ១១ ខែ មីនា ឆ្នាំ ២០០៤។ នៅថ្ងៃទី០៨ខែ កុម្ភៈឆ្នាំ ២០០៥ ឈ្មោះ " វិទ្យាស្ថានជាតិអប់រំ "ត្រូវបានសម្ភោធដាក់ឲ្យប្រើប្រាស់ជាផ្លូវការ ក្រោមអធិបតីភាពដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន ។  នៅថ្ងៃទី២៨ ខែ កុម្ភៈ ឆ្នាំ ២០០៧ នៅវិទ្យាស្ថានជាតិអប់រំ បានសម្ភោធមជ្ឍ មណ្ឌលវប្បធម៌ សម្ដេច ហ៊ុន សែន និង លោកជំទាវ ក្រោមអធិបតីភាពដ៏ខ្ពង់ខ្ពស់ របស់ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃរាជរដ្ឋាភិបាលកម្ពុជា ។
វិទ្យាស្ថានជាតិអប់រំ: មុខងារបណ្ដុះបណ្ដាល

មុខងារបណ្ដុះបណ្ដាល 
សព្វថ្ងៃនេះ វិទ្យាស្ថានជាតិអប់រំ មានមុខងារបណ្ដុះបណ្ដាលជាច្រើនផ្នែក ដូចខាង​ក្រោម ៖​ ក្រិតឧត្ដមសិក្សា បរិញ្ញាបត្រ ១ ចំនួន ១៦ មុខវិជ្ជាឯកទេសរួមមាន ៖

 ១-អក្សរសាស្រ្ត + ភាសាបារាំង
 ២-អក្សរសាស្រ្ត + ប្រវត្តិសិល្បៈ
 ៣-ភាសាអង់គ្លេស + បច្ចេកវិទ្យា ICT
 ៤-ព័ត៌មានវិទ្យា + ការគ្រប់គ្រង និងភាពជាអ្នកដឹកនាំ
 ៥-កសិកម្ម + បច្ចេកវិទ្យា ICT
 ៦-សេដ្ឋកិច្ច + បច្ចេកវិទ្យា ICT
 ៧-សីលធ៌ម-ពលរដ្ឋ- ការគ្រប់គ្រង និងភាពជាអ្នកដឹកនាំ
 ៨-ប្រវត្តិវិទ្យា-ភូមិវិទ្យា
 ៩-ភូមិ​វិទ្យា-គ្រប់គ្រងបណ្ណាល័យ
 ១០-គីមី​គ្រប់​គ្រង​បន្ទប់ពិសោធន៍
 ១១-ផែន​ដី-បរិស្ថាន
 ១២-គណិតវិទ្យា-បច្ចេក​វិទ្យា
 ១៣- បច្ចេក​វិទ្យា- ភាសាអង់គ្លេស
 ១៤-សូន្យ​រូប-ប្រវត្តិ​សីល្បៈ
 ១៥-កសិកម្ម- បច្ចេក​វិទ្យា
 ១៦-ប្រវត្តិ​វិទ្យា-សីល្បៈ
វិទ្យាស្ថានបច្ចេកវិទ្យាកម្ពុជា

right|thumb|300px| ​វិទ្យាស្ថានបច្ចេកវិទ្យាកម្ពុជា

វិទ្យា​ស្ថាន​បច្ចេក​វិទ្យា​កម្ពុជា គឺជាគ្រឹះស្ថានឧត្តមសិក្សានៅកម្ពុជាដែល​បណ្តុះ​បណ្តាល​វិស្វករ​បច្ចេកទេស។
វិទ្យាស្ថានបច្ចេកវិទ្យាកម្ពុជា: ប្រវត្តិ

ប្រវត្តិ
វិទ្យា​ស្ថាន​បច្ចេក​វិទ្យា​កម្ពុជា​បង្កើត​ឡើង​នៅ​ឆ្នាំ​១៩៦៤ មាន​ឈ្មោះ​ថា វិទ្យា​ស្ថាន​បច្ចេក​ទេស​ជាន់​ខ្ពស់​មិត្ត​ភាព​កម្ពុជា​សូវៀត (Institut Technique Supérieur de l’Amitié Khméro-Soviétique: ITSAKS) ។ វិទ្យា​ស្ថាន​នេះ​ត្រូ​វ​បាន​​ផ្ដល់​ជំនួយ​ពី​សហភាព​សូវៀត​រហូត​ដល់​ឆ្នាំ ១៩៧៥ និង​ពី ១៩៨០ ដល់ ១៩៩១ ។ នៅ​ឆ្នាំ ១៩៩១ សូវៀត​បាន​បញ្ចប់​ជំនួយ​ទាំង​ស្រុង​ភ្លាមៗ​ដល់​វិទ្យាស្ថាន ។
នៅ​ឆ្នាំ​១៩៩៣ រដ្ឋាភិបាល​កម្ពុជា​និង​រដ្ឋាភិបាល​បារាំង​បាន​ចុះ​កិច្ច​ព្រម​ព្រៀង​គ្នា​ដើម្បី ​អភិវឌ្ឍ​វិទ្យាស្ថាន​បន្ត ដោយ​ប្តូរ​ឈ្មោះ​មក​ជា​វិទ្យា​ស្ថាន​បច្ចេក​វិទ្យា​កម្ពុជា ជា​ភាសា​បារាំង (Institut de Technologie du Cambodge: ITC) ។

វិទ្យាស្ថាន​បច្ចេកទេស​វិទ្យា​កម្ពុជា (ITC) ជា​គ្រឹះ​ស្ថាន​ឧត្តម​សិក្សា​កម្ពុជា ដែល​គ្រប់​គ្រង​ដោយ​ទី​ភ្នាក់​ងារ​ឧត្តម​សិក្សា​នៃ​ក្រុម​ប្រទេស​និយាយ​ភាសា​បារាំង (Agence Universitaire de la Francophonie: AUF) ពី​ឆ្នាំ ១៩៩៣ ដល់​ឆ្នាំ ២០០៤ នៅ​ក្នុង​ក្រប​ខ័ណ្ឌ​នៃ​ជំនួយ​ឧបត្ថម្ភ​ហិរញ្ញ​ប្បទាន​របស់​ប្រទេស​បារាំង (ក្រសួង​ការ​បរទេស​ និង​ស្ថាន​ទូតបារាំង) ។
វិទ្យាស្ថានបច្ចេកវិទ្យាកម្ពុជា: ការ​បណ្តុះ​បណ្តាល

ការ​បណ្តុះ​បណ្តាល
វិទ្យាស្ថាន​បច្ចេកទេស​វិទ្យា​កម្ពុជា ធ្វើ​ការ​បណ្តុះ​បណ្តាល​អ្នក​គ្រប់​គ្រង​បច្ចេកទេស ដែល​ជា​តម្រូវ​ការ​ចាំ​បាច់​ក្នុង​ការ​អភិវឌ្ឍ​ប្រទេស​កម្ពុជា​ក្នុង​វិស័យ​វិទ្យាសាស្រ្ត វិស្វករ​ ហើយ​មាន​ការ​សិក្សា​ពីរ​ផ្នែក៖

 ផ្នែក​ "វិស្វករ" សិក្សា​រយៈ​ពេល​ ៥ឆ្នាំ បើក​សម្រាប់​និស្សិត​ចំនួន ៣០នាក់​ ដែល​ត្រូវ​បាន​ជ្រើស​រើស​តាម​ការ​ប្រឡង​ប្រជែង​កម្រិត​សញ្ញាប័ត្រ​ទុតិយភូមិ ។ ផ្នែក​វិស្វករ​នេះ បើក​បង្រៀន​ដល់​និស្សិត​ដែល​ចេះ​ភាសា​បារាំង​នៅ​ក្នុង​តំបន់​ផង​ដែរ ហើយ​និស្សិត​ទទួល​ការ​បណ្តុះបណ្តាល​ជា​ភាសា​បារាំង ។

 ផ្នែក "អ្នក​បច្ចេក​ទេស​ជាន់​ខ្ពស់" (សញ្ញា​បត្រ​ឧត្តម​សិក្សា​បច្ចេក​វិទ្យា) សិក្សា​រយៈ​ពេល​ ៣ឆ្នាំ ។ ការ​ជ្រើស​រើស​និសិ្សត​ ២០០នាក់​ បានធ្វើ​ឡើង​តាម​ការ​ពិនិត្យ​សំនុំ​ឯកសារ​សុំ​ចូល​រៀន ចាប់​ពី​សញ្ញា​ប័ត្រ​ទុតិយភូមិ ។ និស្សិត​ទទួល​ការ​បណ្តុះ​បណ្តាល​ជា​ ភាសា​ខ្មែរ​ផង​ និង​បារាំង​ផង ។

នៅ​ក្នុង​ផ្នែក​ទាំង​ពីរ​ខាង​លើ​នេះ តម្រូវ​ឱ្យ​និស្សិត​ចេះ​ច្បាស់​ភាសា​អង់គ្លេស​ផង​ដែរ ។
វិទ្យាស្ថានបច្ចេកវិទ្យាកម្ពុជា: រចនាសម្ព័ន្ធ

រចនាសម្ព័ន្ធ
វិទ្យាស្ថានចែកចេញជា៩ដេប៉ាតឺម៉ង់៖
ដេប៉ាតឺម៉ង់ទូទៅ Département de Tronc Common (TC) ៖ បណ្តុះបណ្តាលមុខវិជ្ជាគ្រឹះ(គណិតវិទ្យា រូបវិទ្យា គីមីវិទ្យា)សំរាប់និស្សិតឆ្នាំទី១និងទី២ និងភាសាបរទេស​(បារាំងនិងអង់គ្លេស)សំរាប់និស្សិតគ្រប់ជំនាន់។
ទេពកោសល្យគីមីនិងចំណីអាហារ Génie Chimie et Alimentaire (GCA)
ទេពកោសល្យសំណង់ស៊ីវិល Génie Civil (GCI)
ទេពកោសល្យវិស្វកម្ម-ស្ថាបត្យកម្ម ( OAC )
ទេពកោសល្យអគ្គិសនីនិងថាមពល Génie Electricité et Energie (GEE)
ទេពកោសល្យព័ត៌មានវិទ្យានិងទំនាក់ទំនង Génie Informatique et Communication (GIC)
ទេពកោសល្យឧស្សាហកម្មនិងមេកានិក Génie Indistruel et Mécanique (GIM)
ទេពកោសល្យជនបទ Génie Rural (GRU)
ទេពកោសល្យធនធានរ៉ែ និងភូគព្ភសាស្ត្រ Génie Géoressources et Géotechnique(GGE)
ទេពកោសល្យ ទូរគមនាគមន៏និងបណ្តាញ ( GTR )
វិទ្យាស្ថានបច្ចេកវិទ្យាកម្ពុជា: ទំនាក់​ទំនង​

ទំនាក់​ទំនង​

 អាសយដ្ឋាន​៖ មហាវិថី សហព័ន្ធ​រុស្ស៊ី ភ្នំពេញ

 ទូរស័ព្ទ៖ (០២៣) ៨៨២ ៤០៤

 ទីប្រឹក្សា​របស់​គណៈ​គ្រប់​គ្រង៖ លោក ម៉ុង​សេហ្វ ម៉េដ​ដេប

 វែបសាយៈ http://www.itc.edu.kh 

 អ៊ីម៉ែលៈ  info@itc.edu.kh
វិទ្យាស្ថានប្រាសាទ

thumb|right|500px|
វិទ្យាស្ថានប្រាសាទ (מכון המקדש – The Temple Institute) ជា សារមន្ទីរ, វិទ្យាស្ថានស្រាវជ្រាវនិងអប់រំកណ្តាលនៅក្នុង ទីក្រុងចាស់នៃក្រុងយេរូសាឡឹម ។ វាត្រូវបានបង្កើតឡើងក្នុងឆ្នាំ 1987 ដោយព្រះគ្រូអ៊ីស្រាអែល Ariel ។ វិទ្យាស្ថាននេះត្រូវបានឧទ្ទិសដល់ពីរ  ប្រាសាទក្នុងក្រុងយេរូសាឡឹម (ដែលហៅថា  ប្រាសាទព្រះវិហារជាលើកដំបូង និង ព្រះវិហារជាលើកទីពីរ) ។ បុព្វលោក Ariel គ្រោងដើម្បីកសាងប្រាសាទទីពីរលើខ្ពង់រាបធ្វើដោយមនុស្សសាសន៍យូដាបានហៅ ប្រាសាទភ្នំ ។
វិទ្យាស្ថានប្រាសាទ: តំណភ្ជាប់ខាងក្រៅ

តំណភ្ជាប់ខាងក្រៅ 

  The Temple Institute
 

ចំណាត់ថ្នាក់ក្រុម:អាស៊ី
អ៊ីស្រាអែល
វិទ្យាស្ថានពុទ្ធសាសនបណ្ឌិត្យ

រូបភាពតូច|វិទ្យាស្ថានពុទ្ធសាសនបណ្ឌិត្យ ឆ្នាំ ២០១៩
រូបភាពតូច|វិទ្យាស្ថានពុទ្ធសាសនបណ្ឌិត្យ ឆ្នាំ ២០០៥
វិទ្យាស្ថានពុទ្ធសាសនបណ្ឌិត្យ
រូបភាពតូច|វិទ្យាស្ថានពុទ្ធសាសនបណ្ឌិត្យ ឆ្នាំ ១៩៣០ ( ស្ថាបត្យកម្មដើម )
វិទ្យាស្ថានពុទ្ធសាសនបណ្ឌិត្យ: បណ្ណាល័យវិទ្យាស្ថានពុទ្ធសាសនបណ្ឌិត្យ

បណ្ណាល័យវិទ្យាស្ថានពុទ្ធសាសនបណ្ឌិត្យ 
បណ្ណាល័យកម្ពុជា ត្រូវបានស្ថាបនាដោយព្រះបាទស៊ីសុវត្ថិនៅក្នុងឆ្នាំ ១៩២១ ហើយត្រូវបានកែឈ្មោះជា រាជបណ្ណាល័យ នៅក្នុងឆ្នាំ ១៩២៥។ វាបានក្លាយជាផ្នែកមួយយ៉ាងសំខាន់ដល់ វិទ្យាស្ថានពុទ្ធសាសនបណ្ឌិត្យ នៅពេលដែលវិទ្យាស្ថាននេះត្រូវបានស្ថាបនិកឡើងនៅក្នុង ឆ្នាំ១៩៣០។ នៅឆ្នាំ១៩៥៣ រាជបណ្ណាល័យ បានបញ្ជូនរតនសម្បត្តិមួយចំនួនត្រឡប់ទៅ បណ្ណាល័យព្រះបរមរាជវាំង វិញ ហើយក៏ ក្លាយជា បណ្ណាល័យវិទ្យាស្ថានពុទ្ធសាសនបណ្ឌិត្យ រហូតមកដល់ឆ្នាំ១៩៧៥។ ដោយសារសង្គ្រាមផ្ទុះឡើងទូទាំងប្រទេស ចាប់ពីឆ្នាំ ១៩៧៥ ដល់ ១៩៧៩ វិទ្យាស្ថាននេះក៏ត្រូវបានបិទ។ ក្រោយពីសង្គ្រាមបានរលត់ទៅ ក្នុងឆ្នាំ ១៩៧៩ ការិយាល័យរដ្ឋាភិបាលមួយត្រូវបានបង្កើតឡើង មានឈ្មោះថា ការិយាល័យធម្មការ និង សាសនា ។ ការិយាល័យនេះ ក៏ចាប់ផ្ដើមប្រមែប្រមូលសៀវភៅ និង ឯកសារចាស់ៗ ដែលនៅសល់។ 
ក្រសួងធម្មការ និង សាសនា ត្រូវបានបើកដំណើរការឡើងវិញនៅក្នុងឆ្នាំ១៩៩២ ហើយការិយាល័យនេះក៏បានក្លាយជាផ្នែកមួយនៃក្រសួង។ វិទ្យាស្ថានពុទ្ធសាសនបណ្ឌិត្យ ត្រូវបានបើកឡើងវិញ ដែលមានទីតាំងបណ្ដោះអាសន្ននៅក្នុងបរិវេណ វត្តឧណ្ណាលោម។ ដោយមានការគាំទ្រពី គណៈកម្មការជួយសង្គ្រោះជប៉ុនសូតូសូ (JSRC) ហើយ និង Heinrich Boell Foundation (HBF) នៃប្រទេសអាល្លឺម៉ង់ 
វិទ្យាស្ថាននេះក៏បានចាប់ផ្ដើមបើកដំណើរការ បណ្ណាល័យ ដើម្បីបម្រើដល់អ្នកអានស្រាវជ្រាវចាប់តាំងពីពេលនោះមក។ 
វិទ្យាស្ថាននេះត្រូវបានផ្លាស់ទីទៅកាន់អគារថ្មី ដែលត្រូវបានសាងសង់ក្រោមការជួយឧបត្ថម្ភពីសំណាក់ Risho Kosei-Kai នៃប្រទេសជប៉ុន នៅជាប់នឹងសួនច្បារសម្ដេចហ៊ុនសែន ក្នុងទីក្រុងភ្នំពេញ នាឆ្នាំ ១៩៩៨។
វិទ្យាស្ថានពុទ្ធសាសនបណ្ឌិត្យ: គោលបំណង

គោលបំណង 
	បណ្ណាល័យនេះបន្តប្រមូលឯកសារ រួមមានទាំង សាស្ត្រាស្លឹករឹត និង ច្បាប់បោះពុម្ភដែលសុទ្ធតែមានតម្លៃចំពោះជាតិ និងប្រជាពលរដ្ឋ។ បណ្ណាល័យនេះគឺជា បណ្ណាល័យពិសេសមួយ ខាងផ្នែក វប្បធម៌ និង សាសនា។ វាក៏ជាបណ្ណាល័យសាធារណៈមួយដែរ ដោយសារបណ្ណាល័យនេះបើកបំរើការមិនមែនត្រឹមតែចំពោះព្រះសង្ឃ និង អ្នកអាន ប៉ុណ្ណោះទេ ថែមទាំងរាប់បញ្ចូលនូវ អ្នកស្រាវជ្រាវជាតិ និងអន្តរជាតិទៀតផង។
វិទ្យាស្ថានពុទ្ធសាសនបណ្ឌិត្យ: ការពិពណ៌នា

ការពិពណ៌នា 
រូបភាពតូច|សកម្មភាពនៃការចម្លងសាស្ត្រាស្លឹករឹតនៅក្នុងវិទ្យាស្ថានពុទ្ធសាសនបណ្ឌិត្យ ឆ្នាំ ១៩៣០
	បណ្ណាល័យនេះចែកចេញជាពីរជាន់។ សៀវភៅទាក់ទងទៅនឹងសាសនា ត្រូវទុកនៅជាន់លើ ចំនែកសៀវភៅនៅសល់ប៉ុន្មានទៀត ទុកនៅជាន់ផ្ទាល់ដី។ ម៉ាស៊ីនត្រជាក់ត្រូវបានតំឡើងដើម្បីជាប្រយោជន៍ក្នុងការថែរក្សាឯកសារ និងផ្ដល់ផាសុកភាពដល់អ្នកអាន។ ក៏មានបញ្ជីអេឡិចត្រូនិចរាយ ឈ្មោះនិពន្ធករ ចំណងជើង លេខកូដ និង ពាក្យគន្លឺផងដែរ។ បណ្ណាល័យចាប់បើកពីម៉ោង ៧:៣០ នាទី ដល់ម៉ោង ១១ ព្រឹក និង ពីម៉ោង ២:៣០ នាទី ដល់ម៉ោង ៥ រសៀល។
វិទ្យាស្ថានពុទ្ធសាសនបណ្ឌិត្យ: ទំនាក់ទំនង

ទំនាក់ទំនង 
	បណ្ណាល័យវិទ្យាស្ថានពុទ្ធសាសនបណ្ឌិត សហការក្នុងបំលាស់ប្ដូរទៅវិញទៅមកនូវ ឯកសារ និងព័ត៌មាន ជាមួយនឹង បណ្ណាល័យជាតិ បណ្ណសារដ្ឋានជាតិ បណ្ណាល័យព្រឹទ្ធសភា បណ្ណាល័យរដ្ឋសភា បណ្ណាល័យនិងមជ្ឈមណ្ឌលព័ត៌មាននៃមជ្ឈមណ្ឌលវប្បធម៌បារាំង មជ្ឈមណ្ឌលឯកសារក្រសួងអប់រំយុវជននិងកីឡា បណ្ណាល័យហ៊ុនសែននៃរាជសកលវិទ្យាល័យភ្នំពេញ សារៈមន្ទីរជាតិ បណ្ណាល័យវិទ្យាស្ថានធនធានអភិវឌ្ឍន៍កម្ពុជា ព្រមទាំងសហប្រតិបត្តិការទាំងក្នុងនិងក្រៅប្រទេសជាអាទិ៍ដូចជា បណ្ណាល័យវិទ្យាស្ថានសិក្សាអាស៊ីអាគ្នេយ៍ (ISEAS) ក្នុងប្រទេសសិង្ហបូរី។
វិទ្យាស្ថានពុទ្ធសាសនបណ្ឌិត្យ: ធនធានឯកសារ

ធនធានឯកសារ 
	ដើម្បីធ្វើឲ្យការសម្រិតសម្រាំងនេះកាន់តែមានភាពទំនើប និងដើម្បីបំពេញទៅតាមតម្រូវការរបស់អ្នកអាន និង អ្នកស្រាវជ្រាវទៀតនោះ បណ្ណាល័យនេះបានធ្វើការប្រមែប្រមូលនូវបណ្ដាសៀវភៅ និង ឯកសារជាច្រើនពីសំនាក់អង្គការផ្សេងៗ និង សៀវភៅជាវថ្មីៗដែលមានប្រាក់ជំនួយឧបត្ថម្ភ៖
 ការជួយឧបត្ថម្ភពី Heinrich Böll Foundation នៃប្រទេសអាឡឺម៉ង់ ធ្វើឲ្យ បណ្ណាល័យនេះមានលទ្ធភាពក្នុងការបង្កើត គណៈកម្មការជាវ សម្រាប់បណ្ណាល័យ ហើយក៏ចាប់ផ្ដើមធ្វើការជាវសៀវភៅថ្មីៗពីហាងលក់សៀវភៅជារៀងរាល់ខែ។
 បណ្ណាល័យនេះទទួលសៀវភៅពី វិទ្យាស្ថាន និង អង្គការក្រៅរដ្ឋាភិបាលផ្សេងៗ ព្រមទាំងសប្បុរសជននៅក្រៅប្រទេស។
 បណ្ណាល័យនេះធ្វើការផ្ដោះប្ដូរ ឯកសារ និង ព័ត៌មាន ជាមួយនឹង វិទ្យស្ថាននានា អង្គការក្រៅរដ្ឋាភិបាល ជាពិសេស បណ្ណាល័យក្នុងប្រទេសសិង្ហបូរី (ISEAS) ។
 បណ្ណាល័យនេះបានប្រមូលរាល់ច្បាប់បោះពុម្ភរបស់ វិទ្យាស្ថានពុទ្ធសាសនបណ្ឌិត រួមមានទាំងសំណៅបានពីវគ្គបណ្ដុះបណ្ដាល និង សន្និសីទ ដែលត្រូវបានរៀបចំដោយវិទ្យាស្ថាននេះ។
វិទ្យាស្ថានពុទ្ធសាសនបណ្ឌិត្យ: ព័ត៌មានផ្សេងៗ

ព័ត៌មានផ្សេងៗ 
	បណ្ណាល័យនេះក៏មានបណ្ដុំឯកសារស្ដីពី ទនានុប្បវត្តិ ព្រឹត្តិប័ត្រ និង ទស្សនាវដ្ដី មានជាអាទិ៍ដូចជា ទស្សនាវដ្ដីរបស់វិទ្យាស្ថានពុទ្ធសាសនបណ្ឌិត៖ កម្ពុជសុរិយា។ ទស្សនាវដ្ដីនេះសរសេរអំពីព័ត៌មានស្ដីពី វប្បធម៌ប្រពៃណីខ្មែរ និង គម្ពីរព្រះត្រៃបិដក ជាច្រើន ដែលមិនអាចរកជាវបាននៅទីណាផ្សេងទៀតទេ។
វិទ្យាស្ថានភាសាបរទេស

250px
វិទ្យាស្ថានភាសាបរទេស (Institute of Foreign Languages រឺ Institut des Langues Etrangères) ហៅកាត់ថា IFL ជាគ្រឹះស្ថានឧត្តមសិក្សាចំនុះអោយ​សាកលវិទ្យាល័យភូមិន្ទភ្នំពេញ ដែលជំនាញក្នុងការបណ្ដុះបណ្ដាល​ភាសាបរទេស​ដល់និស្សិត​កម្ពុជា។ វាមានទីតាំងនៅតាមបណ្ដោយមហាវិថីសហព័ន្ឋរុស្ស៊ី ខាងកើតជាប់នឹងសាកលវិទ្យាល័យភូមិន្ទភ្នំពេញ។

វិទ្យាស្ថាននេះកសាងឡើងនៅឆ្នាំ ១៩៦១ ដោយអាគារសិក្សាត្រូវបានគូរប្លង់ដោយវិស្វករខ្មែរដ៏ល្បីល្បាញគឺលោក វណ្ណ មូលីវណ្ណ។ ដើមឡើយ វិទ្យាស្ថាននេះត្រូវបានប្រើជាសាលាគរុវិជ្ជាជាន់ខ្ពស់ សំរាប់បណ្ដុះបណ្ដាលគ្រូបង្រៀនចំនួនជាមធ្យម២០០នាក់ក្នុងមួយឆ្នាំ។ នៅសម័យសាធារណរដ្ឋប្រជាមានិត្យកម្ពុជា វិទ្យាស្ថានត្រូវបានប្រើជាសាលានយោបាយមជ្ឍឹម លុះក្រោយមកក៏ក្លាយជាវិទ្យាស្ថានភាសាអន្តរជាតិ។

សព្វថ្ងៃ វិទ្យាស្ថានបណ្ដុះបណ្ដាលភាសាអង់គ្លេស ភាសាបារាំង ភាសាចិន ភាសាជប៉ុន ភាសាថៃ និងភាសាកូរ៉េ។
វិទ្យាស្ថានភាសាបរទេស: សូមមើលផងដែរ

សូមមើលផងដែរ 
គ្រឹះស្ថានឧត្តមសិក្សានៅកម្ពុជា
ចំនាត់ថ្នាក់ក្រុម:គ្រឹះស្ថានឧត្តមសិក្សានៅកម្ពុជា
វិទ្យាស្ថានរៃយំ

thumb|Logo របស់​វិទ្យា​ស្ថាន​រៃ​យំ
វិទ្យា​ស្ថាន​រៃ​យំ​ គឺ​ជា​អង្គការ​ក្រៅ​រដ្ឋាភិបាល​ដែល​បង្កើត​ឡើង​សម្រាប់​ទ្រទ្រង់ និង​ថែ​រក្សា​សិល្ប និង​វប្បធម៌​ដ៍​ផូផង់​របស់​ប្រទេស​កម្ពុជា។ វិទ្យាស្ថាន​នេះ​ត្រូវ​បាន​បង្កើត​ឡើង​ដោយ​លោក លី តារាវុទ្ធ និង​ Ingrid Muan (1964-2005) នៅ​ខែ​ធ្នូ​ ឆ្នាំ​២០០៨ ក្នុង​គោល​បំណង​ផ្ដល់​ជា​វេទិការ​សម្រាប់​ការ​សិក្សា​ស្រាវជ្រាវ​ អភិរក្ស និង​ការ​ផ្សព្វ​ផ្សាយ​សិល្បៈ និង​វប្បធម៌បុរាណ​ ក៍​ដូច​ជា​សហសម័យ​នៃ​ប្រទេស​កម្ពុជា​។ តាម​រយៈ​ការ​តាំង​ពិពណ៌ ព្រឹត្តិការណ៍ និង​ការ​បោះ​ពុម្ពផ្សាយ វិទ្យាស្ថាន​រៃ​យំ​មាន​គោល​បំណង​ក្នុង​ការ​ជម្រុញ​ឱ្យ​មាន​ការ​ផ្លាស់​ប្ដូរ​គំនិត ខណៈ​ដែល​វិទ្យាស្ថាន​បាន​ផ្ដួច​ផ្ដើម​ឱ្យ​មាន​ការ​សម្ដែង​ចេញ​ប្រកប​ដោយ​ភាព​ឆ្នៃប្រឌិត​ និង​ការ​លើក​ទឹក​ចិត្ត​ឱ្យ​មាន​ការ​ស្រាវ​ជ្រាវ​បន្ត​ទៅ​ទៀតវិទ្យាស្ថាន​រៃយំ ទាញ​យក​ថ្ងៃទី​២៦ ខែ​មករា ​ឆ្នាំ​២០១៤ http://www.reyum.org/about_reyum.html។ 
រាល់​សកម្មភាព​ទាំង​អស់​របស់​រៃ​យំ​សុទ្ធ​តែ​ផ្ដល់​ជូន​ដោយ​មិន​គិត​ថ្លៃ និង​បើក​ទូលាយ​ដល់​សារណៈជន​ទូទៅ។ ដោយ​មាន​ទីតាំង​នៅ​តាម​ដង​ផ្លួវ​ប្រសព្វ​គ្នា​រវាង​អាគារ​សកលវិទ្យា​វិចិត្រ​សិល្បៈ និង​សារមន្ទី​ជាតិ​ ស្ថិត​នៅ​តំបន់​អ៊ូរ​អរ​មួយ​នៃ​ទីក្រុង​ភ្នំពេញ វិទ្យាស្ថាន​រៃ​យំ​មាន​ផ្ដល់​នូវ​ទី​កន្លែង​សម្រាប់​ការ​ប្រាស័យ​ទាក់​ទង​គ្នា​រវាង​សិស្ស​និស្សិត សាស្រ្តាចារ្យ អ្នក​ទីក្រុង និង​ភ្ញៀវ​អន្តរជាតិ​នានា។
វិទ្យាស្ថានរៃយំ: សិល្បករដែល​បាន​បង្ហាញ​ស្នាដៃ​នៅ​រៃ​យំ

សិល្បករដែល​បាន​បង្ហាញ​ស្នាដៃ​នៅ​រៃ​យំ 
 លោក Asasax
300px|thumb|ផ្ទាំង​គំនូរ​របស់​ពិព័ណ៌ Angkor Relief
លោក Asasax ជា​សិល្បករ​ដែល​បាន​ធ្វើ​ការ​តាំងពិ​ព័ណ៌​កអំពី​ពណ៌​ធម្មជាតិ និងពណ៌ដែល​កើត​ឡើង​ពី​ការ​ឆ្នៃ​ប្រឌិត​របស់​មនុស្ស។ លោក​បាន​ប្រផ្ដុំ​នូវ​គ្រប់​ទម្រង់​ទាំង​អស់​ដែល​បណ្ដាល​ឱ្យ​កកើត​ជា​ពណ៌​មាន​ដូច​ជា កាយ​វិការ សម្លេង និង​ទម្រង់​ទាំង​ឡាយ​ដែល​មាន​ក្នុង​អារម្មណ៍​មនុស្ស​យើង មាន​ឥទ្ធិពល​មក​លើ​យើង និង​ចាកចេញ​ពី​យើង​ដោយ​បន្សល់​ទុក​តែ​ភាព​សោក​សៅ​នៃ​អតីតកាល។ ការ​តាំង​ពិព័ណ៌​របស់ Asasax ត្រូវ​បាន​ផ្ដល់​រហស្សនាម​ថា "​Angkor Color Relief"។ ពិព័ណ៌មាន​គោល​ដៅ​ធ្វើ​ជា​បង្អួច​ ឬ​ជា​ប្រឡោះ​នៅ​លើ​ជញ្ជាំង ដែល​បំបាត់​ភាព​ជាប់​គាំង​នៃ​បន្ទប់ និង​បើក​ឱ្យ​ឃើញ​នូវ​ទស្សនីយ៍ភាព​ដែលបាត់​បង់​រួច​មក​ហើយ​របស់​វប្បធម៌​ខ្មែរ​ពី​អតីត។ ពិព័ណ៌របស់​លោក​ត្រូវ​បាន​ធ្វើ​ក្រោម​ពាក្យ​ស្លោក​ថា "​ដោយ​គ្មាន​ពណ៌​ មនុស្ស​នឹង​ស្លាប់" (Without Color People Die)សិល្បករ​នៅ​វិទ្យាស្ថាន​រៃ​យំ ទាញ​យក​ថ្ងៃ​ទី​២៧ ខែ​មករា ឆ្នាំ​២០១៤ http://www.reyum.org/artists/asasax/asasax.html។

​ពិព័ណ៌​នេះ​បាន​ប្រើ​ប្រាស់​ក្រណាត់​សូត្រ​រួម​ជាមួយ​នឹង​ការ​ប្រើ​ប្រាស់​ពណ៌​ដ៍​ប៉ិន​ប្រសព្វ​ ធ្វើ​ឱ្យ​អាច​ឆ្លុះ​បញ្ចាំង​ពី​មរតក​មិន​អាច​កាត់​ថ្លៃ​បាននៃ​ប្រាសាទ​អង្គ និង​ចម្លាក់​ផ្សេងៗ​ដែល​របស់​ស្នាដៃ​បុព្វ​បុរស​ខ្មែរ​យើង​។
វិទ្យាស្ថានរៃយំ: តំណរភ្ជាប់​ខាង​ក្រៅ

តំណរភ្ជាប់​ខាង​ក្រៅ 
 វិបសាយ​វិទ្យាស្ថាន​រៃ​យំ http://www.reyum.org
 Asasax Art Gallery http://www.asasaxart.com.kh
វិទ្យាស្ថានវិទ្យាសាស្ត្រសុខាភិបាល ខ.ភ.ម

វិទ្យាស្ថាន​វិទ្យាសាស្ត្រ​សុខាភិបាល ខ.ភ.ម កើត​ឡើត​នៅ​ឆ្នាំ​២០០៤ ជា​គ្រឹះស្ថាន​ឧត្តមសិក្សា​មួយ​ដែល​ផ្ដល់​ការ​បណ្ដុះ​បណ្ដាល​វិស័យ​សុខាភិបាល​ដូច​ជា វេជ្ជបណ្ឌិត ឱសថការី ទន្តបណ្ឌិត អ្នក​ថែទាំង​វេជ្ជសាស្ត្រ ឆ្មប និង​មន្ទីរ​ពិសោធ។
វិទ្យាស្ថានវិទ្យាសាស្ត្រសុខាភិបាល ខ.ភ.ម: អំពី​វិទ្យាស្ថាន

អំពី​វិទ្យាស្ថាន 
 នៅ​ឆ្នាំ​១៩៨៥ មាន​ឈ្មោះ​ថា​ជា សាលា​មធ្យម​សិក្សា​ពេទ្យ​យោធា
 នៅ​ឆ្នាំ​១៩៩៥ បាន​ប្រែ​មក​ជា សាលា​ពេទ្យ​ខេមរភូមិន្ទ
 បាន​ក្លាយ​ជា វិទ្យាស្ថាន​វិទ្យាសាស្ត្រ​សុខាភិបាល ខ.ភ.ម នៅ​ឆ្នាំ ២០០៤ យោង​លើ​អនុក្រឹត្យ ៦១ អ.ន.ក្រ ចុះ​ថ្ងៃ​ទី២១ ខែ​កញ្ញា ឆ្នាំ​២០០៤
 ជា​គ្រឹះស្ថាន​រដ្ឋបាល​សាធារណៈ​នៅ​ថ្ងៃ​ទី២៦ ខែ​មិថុនា ឆ្នាំ​២០០៩ ដោយ​អនុក្រឹត្យ​លេខ ៩៧ អ.ន.ក្រ.បក

ចក្ខុវិស័យ
កងទ័ព​និង​ប្រជាជន​មាន​ទំនុក​ចិត្ត​ក្នុង​ការ​ទទួល​សេវា​ការពារ និង​ព្យបាល​ពី​វេជ្ជបណ្ឌិត​ដែល​មាន​សមត្ថភាព​ខ្ពស់ ហើយ​ប្រកប​ដោយ​ក្រប​សីលធម៌​វិជ្ជាជីវៈ ឆ្លើយតប​នឹង​តម្រូវការ​រីក​ចម្រើន​នៅ​ក្នុង​ប្រទេស និង​ក្នុង​តំបន់។

បេសកកម្ម
ធានា​លើ​ការបណ្ដុះបណ្ដាល​វិស័យ​សុខាភិបាល (វេជ្ជបណ្ឌិត ឱសថការី ទន្តបណ្ឌិត អ្នក​ថែទាំង​វេជ្ជសាស្ត្រ ឆ្មប និង​មន្ទីរ​ពិសោធ) ប្រកប​ដោយ​គុណភាព សមត្ថភាព និង​មាន​ក្រម​សីលធម៌​វិជ្ជាជីវៈ​ខ្ពស់ ជាមួយ​បរិមាណ​សមស្រប​ទៅ​តាម​តម្រូវការ​ទាំង​អម​វេជ្ជសាស្ត្រ​ទូទៅ និង​ឯកទេស ព្រម​ទាំង​មាន​ការ​បណ្ដុះបណ្ដាល​ជំនាញ និង​ឯកទេស​បន្ត​ថ្នាក់​ជាតិ និង​អន្តរជាតិ។
វិទ្យាស្ថានវិទ្យាសាស្ត្រសុខាភិបាល ខ.ភ.ម: ចក្ខុវិស័យ

ចក្ខុវិស័យ
កងទ័ព​និង​ប្រជាជន​មាន​ទំនុក​ចិត្ត​ក្នុង​ការ​ទទួល​សេវា​ការពារ និង​ព្យបាល​ពី​វេជ្ជបណ្ឌិត​ដែល​មាន​សមត្ថភាព​ខ្ពស់ ហើយ​ប្រកប​ដោយ​ក្រប​សីលធម៌​វិជ្ជាជីវៈ ឆ្លើយតប​នឹង​តម្រូវការ​រីក​ចម្រើន​នៅ​ក្នុង​ប្រទេស និង​ក្នុង​តំបន់។
វិទ្យាស្ថានវិទ្យាសាស្ត្រសុខាភិបាល ខ.ភ.ម: បេសកកម្ម

បេសកកម្ម
ធានា​លើ​ការបណ្ដុះបណ្ដាល​វិស័យ​សុខាភិបាល (វេជ្ជបណ្ឌិត ឱសថការី ទន្តបណ្ឌិត អ្នក​ថែទាំង​វេជ្ជសាស្ត្រ ឆ្មប និង​មន្ទីរ​ពិសោធ) ប្រកប​ដោយ​គុណភាព សមត្ថភាព និង​មាន​ក្រម​សីលធម៌​វិជ្ជាជីវៈ​ខ្ពស់ ជាមួយ​បរិមាណ​សមស្រប​ទៅ​តាម​តម្រូវការ​ទាំង​អម​វេជ្ជសាស្ត្រ​ទូទៅ និង​ឯកទេស ព្រម​ទាំង​មាន​ការ​បណ្ដុះបណ្ដាល​ជំនាញ និង​ឯកទេស​បន្ត​ថ្នាក់​ជាតិ និង​អន្តរជាតិ។
វិទ្យាស្ថានវិទ្យាសាស្ត្រសុខាភិបាល ខ.ភ.ម: កម្មវិធី​សិក្សា

កម្មវិធី​សិក្សា
វិទ្យាស្ថាន​វិទ្យាសាស្ត្រ​សុខាភិបាល ខ.ភ.ម មាន​បី​មហាវិទ្យាល័យ​ដូច​ជា៖
 មហាវិទ្យាល័យ​វេជ្ជសាស្ត្រ
 មហាវិទ្យាល័យ​ឱសថសាស្ត្រ
 មហាវិទ្យាល័យ​ទន្តសាស្ត្រ

សាលា​ថែទាំង​វេជ្ជសាស្ត្រ៖
 គលានុបដ្ឋាក
 ឆ្មប
 មន្ទីរ​ពិសោធ